OpenLLM-France/wikimedia huggingface dataset:
# Hortentsia hostohandi

Hortentsia hostohandia edo soilik hortentsia (Hydrangea macrophylla) Hydrangea generoko zuhaixka hostoerorkorra da, apaingarritzat oso erabilia lore anizkoitz eta oso handiak baititu. Jatorriz Japoniakoa, mundu osoko klima epeletan landatu ohi da, Euskal Herrian barne.

## Izena

Nahiz eta jatorria Japonian izan, Europara 1760 aldera Philibert Commerson naturalistak Maskareina uharteetatik eraman zuen, seguraski bertara holandar nabigatzaileek eramana. Hasieran, Peautia coelestina izena eman zion, bere lagun Nicole-Reine Lepaute astronomoaren omenez. Baina laister konturatu zen Peautia izena hartua zegoela jada, eta Hortensia izendatu zuen, Lepaute andreak lagunekin erabiltzen zuen izena Hortense baitzen. Horregatik, frantsesez landare honi hortensia deritzo eta euskaraz hortentsia.

## Ezaugarriak

Macrophylla terminoaren esanahia hostohandia da. Hostoak 15 cm izatera irits daitezke, eta arkakoak, bakunak, eliptikoak eta ertz zerradunak dira.
Hortentsiaren infloreszentzia korinbo bat da, lore guztiak plano edo erdi-esfera batean kokatuak. Bi lore mota ezberdintzen dira: erdiko lore ugalkor ez-apaingarriak eta ertzetako lore apaingarri "antzuak".

### Inausketa

Loreak aurreko urtetako adarren begietatik irekitzen dira udaberrian. Baina inausten ez bada, urtez urte lore txikiagoak ematen ditu. Horrela, landareak gaztetzeko baina loreak urtero izateko, lau adarretik bat inausi behar da zutoin bakoitzaren oinarritik.

## Iruditegia

* H. m. 'Taube' lorea
* H. m. 'Nikko Blue' petaloak, aluminio sulfato soluzioaren emaitza "urdingarria" erakutsiz
* H. m. Gakuajisai, loreak
* H. m. 'Tokyo Delight' udako lore arrosak
* H. m. 'Red Ace'
* H. m. 'Pia'
* H. m. 'Beauté Vendomoise'
* H. m. 'Bunspecht'
* H. m.'Geoffrey Chadbund'
* H. m. 'Harlequin'
* H. m. 'La Marne'
* H. m. 'Mariesii'
* H. m. 'Merveille'
* H. m. 'Satinette'
* H. m. 'Zaunkoenig'

## Erreferentziak

* ↑ Nicole-Reine Lepaute et l'hortensia. Institut français de l'éducation=.
* ↑ (Frantsesez) Cointat, Michel. (2002). Histoires de fleurs : Les plus jolies fleurs du jardin. Éditions L'Harmattan ISBN 9782747521499..
* ↑ Harrison, Lorraine. (2012). RHS Latin for gardeners. Mitchell Beazley, 224 or. ISBN 9781845337315..
* ↑ Jakoba Errekondo. (2014). Hortentsia santua. .

## Kanpo estekak

* Datuak: Q159219
* Multimedia: Hydrangea macrophylla / Q159219
* Espezieak: Hydrangea macrophylla
# Hortigüela

Hortigüela Burgosko udalerria da, Sierra de la Demanda eskualdean dagoena.
2008ko urtarrilaren 1eko erroldaren arabera 117 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 426 | 441 | 392 | 426 | 453 | 460 | 375 | 187 | 95 | 115 | 121 | 105 |

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1643581
* Multimedia: Hortigüela / Q1643581
# Horton (Kansas)

Horton Kansasko hiri bat da. Brown konderrian kokatua dago. 2010ean 1.776 biztanle zituen, 4,62 kilometro koadrotan banatuta.

## Ikus, gainera

* Brown konderria

## Kanpo estekak

* Datuak: Q2901580
* Multimedia: Horton, Kansas / Q2901580
# Hortolândia

Hortolândia Brasilgo udalerri bat da, São Pauloko estatuan kokatua. 215.819 biztanle ditu 62,416 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q952617
* Multimedia: Hortolândia / Q952617
# Horton udalerria, Osceola konderria (Iowa)

Horton udalerria Ameriketako Estatu Batuetako Iowa estatuko udalerri bat da, Osceola konderrian. Azken zentsuaren arabera 146 biztanle zituen.

## Ekonomia

2020ko zentsuaren arabera, Horton udalerriak 78 etxebizitza zeuden. Per capita diru-sarrerak 32.770 estatubatuar dolar ziren.

## Kanpo estekak

* Datuak: Q9040257
# Hortezuela de Océn

Hortezuela de Océn Guadalajarako udalerria da, Sierra norte de Guadalajara eskualdean dagoena.
2009ko urtarrilaren 1eko erroldaren arabera 73 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1654910
* Multimedia: Hortezuela de Océn / Q1654910
# Horton

Horton 2008an egindako marrazki biziduneko estatubatuar filma da, Jimmy Hayward eta Steve Martinok zuzenduta.
Eusko Jaurlaritzako Kultura Sailak, Zinema Euskaraz programa dela medio, filma euskaratu zuen. Dr. Seussen izen bereko liburuan oinarrituta dago.

## Argumentu

* Oharra: Atal honek istorio osoa edo amaiera argitzen du.
Horton izeneko elefante batek hauts-izpi batetik datorren garrasi ahula entzun eta izpia hirusta batean kokatu eta bertan bizi direnekin hizketan hasi da.

## Erreferentziak

* ↑ Lau DVD berri salgai eta ‘Azken Gaua’ (‘Last Night’) filmaren estreinaldia zinema-aretoetan ZINEMA EUSKARAZen eskutik

## Kanpo estekak

* Datuak: Q630032
* Multimedia: Horton Hears a Who! (film) / Q630032
# Horton (Berkshire)

Horton, Ingalaterrako hegoaldean dagoen herrixkq bat da, Berkshire konderrian.
2011n 983 biztanle zituen.
* Datuak: Q2738696
* Multimedia: Horton, Berkshire / Q2738696
# Hortobágyi palacsinta

Hortobágyi palacsinta Hungariako gastronomia plater ospetsua da.

## Ezaugarriak

Plateraten oinarria Palatschinken izeneko opila da, hau da, Krepe antzeko opila. Haragi xehetuaz beteta egiten da, normalean oreinki, piperrez, tipulez eta tejföl saltsarekin sukaldatuta. Plateraren jatorria Hortobágy lurraldean dago, Hungariako Ordoki Handian.

## Erreferentziak

* ↑ https://www.suncakemom.com/meals/healthy-savory-crepe-recipe-with-meat-filling

## Kanpo estekak

* (Ingelesez):Errezeta.
* Datuak: Q3360757
* Multimedia: Hortobágyi palacsinta / Q3360757
# Heinrich Steinweg

Heinrich Engelhard Steinweg, Estatu Batuetan ezagunagoa Henry E. Steinway izenarekin (Wolfshagen, Brunswick-Lüneburg, Germaniako Erromatar Inperio Santua, gaur egun Alemania, 1797ko otsailaren 15a - New York, AEB, 1871ko otsailaren 7a) Alemanian jaiotako Estatu Batuetako piano-egilea izan zen.

## Biografia

Hasieran biola- eta organo-egile izan zen, eta ondoren, bi piano-lantegi zabaldu zituen Seesenen eta Brunswiken.
Estatu Batuetara erbesteratu zen bere semeekin, eta Stenway and Sons (1853) piano-lantegia sortu zuen. Piano txikiak eta kontzertuetarako piano handiak egin zituen. Kontzertu-bulego bat sortu zuen New Yorken, eta pianista asko ezagutarazi zituen (A. Rubinstein, I. Paderewski, F. Kreisler, besteak beste).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q215850
* Multimedia: Henry E. Steinway / Q215850
# Heinrich Wilhelm Olbers

Heinrich Wilhelm Matthias Olbers (Albergen, Alemania, 1758ko urriaren 11 – Bremen, Alemania, 1840ko martxoaren 2a) alemaniar fisikari eta astronomoa izan zen. Kometen orbitak kalkulatzeko lehen metodo zehatza asmatu zuen 1797an. 1815eko kometa aurkitu zuen, geroztik haren izenaz ezagutu dena: 13P/Olbers kometa. Bi asteroide ere aurkitu zituen, Pallas (1802an) eta Vesta (1807an).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q75828
* Multimedia: Heinrich Wilhelm Olbers / Q75828
# Heinrich Wölfflin

Heinrich Wölfflin (Winterthur, Suitza, 1864ko ekainaren 21a - Zurich, Suitza, 1945eko uztailaren 19a) suitzar arte-historialaria izan zen, alemanez idazten zuena.

## Biografia

Arte-historiako irakaslea izan zen (Basilea, Berlin, Munich eta Zurichen), eta klasizismoaren eta barrokoaren arteko harremanen ikerketa sakona egin zuen. Lehenengo saioa, Berpizkundea eta barrokoa (1888), arkitekturan oinarritu zuen. Albrecht Düreren artea (1905) lanean bere ikerketak sakondu zituen, eta Artearen historiaren oinarriak (1915) lanean osatu zituen erabat.
Garrantzizko beste lan batzuk: Arte klasikoa (1899), Artearen historiari buruzko gogoetak (1941).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q123466
* Multimedia: Heinrich Wölfflin / Q123466
# Heinrich Schmid

Heinrich Schmid (Zürich, 1921eko apirilaren 6a — ib., 1999ko otsailaren 23a) hizkuntzalari suitzarra izan zen, erromantxera batuaren sortzailea izan zena.
Jaiotzetik entzumenaren arazoak eduki arren, hizkuntzatan interesatu zen gazte-gaztetatik. Hain zuzen ere, erromantze mintzairak ikasi zituzten, eta 15 urtez "Dicziunari Rumantsch Grischun" hiztegian lan egin zuen beste pertsona batzuekin batera.
1982an, sei asteko lan trinkoaren ondoren, sortu zuen Rumantsch Grischun eredua, bost dialektotik abiaturik.
1998an, hil baino urte bat lehenago, "Aufbau einer gemiensamen Schriftsprache der Dolomitenladiner" ("Dolomitetako Latin idatziaren bilduma garatzeko gidaliburua") lana argitaratu zuen.
# Heinrich Schütz

Heinrich Schütz (Köstritz, Turingia, 1585eko urriaren 9a – Dresden, 1672ko azaroaren 6a) alemaniar musikagilea izan zen. 1599an, koru-mutila izan zen Kasselgo gorteko kaperan. 1609-1612 urte-bitartean, musika-ikasketak egin zituen Venezian G. Gabrielirekin. Harrezkero, harreman estuak izan zituen beti Italiarekin. Geroago Kasselgo gorteko organista izan zen, eta 1617. urtetik hil arte, Dresdengo kapera-maisu. 1635-1641 urte-bitartean, Kopenhagen bizi izan zen, Danimarkako printzeak gonbidatua. Schütz XVII. mendeko alemaniar musikagilerik handiena izan zen. Haren musika-lanetan italiar, holandar eta frantses moldeak nahasten dira. Koru-musika dramatiko ezin hobea idatzi zuen, eta moteteak Lassusek eta J.S. Bachek idatzi zituztenekin pareka daitezke. Lan aipagarriak dira, besteak beste: Il 1° libro de madrigali (1611); Concerte (1618); Psalm CXXXIII (1621); Cantiones sacrae (1625); Symphoniae sacrae (1629); Jesu Kristo gure Jaunaren pasio eta heriotza (lau pasio, lau ebanjelioen arabera).

## Lan nagusiak

* Il primo libro de madrigali (Venezia, 1611)
* Psalmen Davids (Dresden, 1619)
* Historia der frölichen und siegreichen Aufferstehung ... (Dresden, 1623)
* Cantiones sacrae (Freiberg, 1625)
* Psalmen Davids (Freiberg, 1628)
* Symphoniae sacrae (Venezia, 1629)
* Musicalische Exequien (Dresden, 1636)
* Kleine geistliche Konzerte (Leipzig, 1636)
* Symphoniae sacrae (Dresden, 1647)
* Geistliche Chor-Musik (Dresden, 1648)
* Symphoniae sacrae (Dresden, 1650)
* Zwölff geistliche Gesänge (Dresden, 1657)
* Psalmen Davids (Dresden, 1661)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q153643
* Multimedia: Heinrich Schütz / Q153643
# Heinrich Vogeler

Heinrich Vogeler (Bremen, 1872ko abenduaren 12a - Karaganda, 1942ko ekainaren 14a) alemaniar margolari, diseinatzaile eta arkitektoa izan zen.
1890etik 1895era Kunstakademie Düsseldorf-en ikasi zuen eta Worpswedeko artisten koloniako kide izan zen. Art Nouveau estiloko liburuetarako ilustrazioak egin zituen, eta Maksim Gorkiren liburuak irakurri ondoren, langile klasearekin konprometitu zen. Boluntario izan zen Lehen Mundu Gerran, eta Ekialdeko Frontera bidali zuten. Bertan ideologia boltxebikea ikasi zuen.
Gerra ostean bakezale bihurtu zen. Azaroko Iraultzan parte hartu zuen eta Alemaniako Alderdi Komunistarekin bat egin zuen. Bere lanean erromantizismo batetik eduki proletario batera aldatu zen. 1931n Sobietar Batasunera emigratu zuen eta 1941ean Kazakhstanera deportatu zuten beste alemaniar batzuekin batera.

## Iruditegia

* Abendsonne im Moor, 1903a baino lehen
* Barkenhoff 1904
* Heinrich Vogeler, Sommerabend, 1905
* Deutscher Stachanowarbeiter im Erholungsheim Sotschi, 1936
* Frühlingsabend 1901
* Der Moorgraben
* Johanna Schulze
* Die Erwartung (Träume II)
* Frühling
* Frühlingshecken im Bauerngarten
* Sehnsucht (Träumerei)
* Sommergarten
* Straßenszene in Kalusz
* Versammlung kurdischer Hirten vom Kolchos Lenin
* Träume
* Träume
* Verkündigung an die Hirten
* Die rote Marie (Marie Griesbach)
* Hamburger Werftarbeiter, 1928
* Hirugarren Reicha, 1934

## Kanpo estekak

* Datuak: Q213734
* Multimedia: Heinrich Vogeler / Q213734
# Heinrich Winkler

Heinrich Winkler (Oppeln, 1848ko irailaren 28a-Breslau, 1930eko urriaren 16a) alemaniar pedagogo eta hizkuntzalaria da, euskaran eta altaitar hizkuntzetan aditua. Breslauko Stadtischen Johannes Gymnasiumgo kidea, 1919an euskaltzain izendatu zuten.

## Lanak

* Uralaltaische Völker und Sprachen (1884)
* Das Uralaltaische und seine Gruppen (1885)
* Germanische Casussyntax (1896)
* Die Sprache der zweiten Columne der dreisprachigen Inschriften und das Altaische (1896)
* Das Baskische und der Verderasiatische (1909)
* Der uralaltaische Sprachstamm, das Finnische und das Japanische (1909)
* Samojedisch und Finnisch ("Finnisch-ugrische Forschungen" XII-XIII, 1912-13)

## Erreferentziak

* ↑ Auñamendi Eusko Entziklopedia. Heinrich Winkler. .
* Datuak: Q6244353
# Heinrich der Glïchezäre

Heinrich der Glïchezäre (alemanez: Heinrich der Gleißner; euskaraz: Elezuria) XII. mendean bizi izan zen Alsaziako olerkari satirikoa izan zen. Obra frantsesetan (Roman de Renart, XII. mende bukaera) hartu zuen oinarria bere Reinhard Fuchs (Reinhard azeria) liburua idazteko (1180 aldera). Reinhard Fuchs azalez animalien epopeia bat da, mamiz, gizarte-maila guztiei buruzko, aitoren semeak eta goi-kleroa barne, satira gordin zorrotza ezkutatzen duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q563601
# Herriaren Kongresu Orokorra

Herriaren Kongresu Orokorra (arabieraz: مؤتمر الشعب العام الليبي - Mu'tammar al-sha'ab al 'âmm) Oinarrizko Herri Kongresuetako 2.700 ordezkari biltzen dituen Libiako Arabiar Herri Jamahiriya Sozialista Handiaren erabaki organo gorena da. Foro legislatiboa da eta Herriaren Komite Orokorrarekin du harremana, hau da, Libiako ministerioetako idazkariekin. Masa eta exekutiboaren arteko harremana ziurtatzen du, herri kongresuetako 600 bat idazkaritza bilduz.
Herriaren Kongresu Orokorraren idazkaritza eta gabineteko idazkariak HKOaren idazkari orokorrak izendatzen ditu eta HKOaren urteroko kongresuak konfirmatzen ditu. Idazkariak euren ministerioko eguneroko lanaren erantzuleak dira.

## Kanpo estekak

* Datuak: Q1416347
# Herriari Leial

Herriari Leial Espainiako Alderdien Legea onartu ondoren Zaldibian sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 434 izan ziren boto nuluak, emandako botoen %43,75.

## Ikus, gainera

* Espainiako Alderdien Legea

## Kanpo estekak

* Datuak: Q12259092
# Herriaren Heroien Aldeko Monumentua

Herriaren Heroien Aldeko Monumentua, Txinako Beijing hiriburuan dagoen obelisko bat da, Tiananmen plazaren hegoaldeko ertzean.
1952-1958 artean eraiki zen, Mao Zedongen mausoleoaren parean.
* Datuak: Q536955
* Multimedia: Monument to the People's Heroes / Q536955
# Herriaren Indar Armatuak

Herriaren Indar Armatuak (Forces Armées Populaires edo FAP) Txadeko talde armatu insurgentea izan zen. Bere buruan Goukouni Oueddei zegoen, honek Hissène Habrérekin hautsi ondoren 1976an. Tubu herriko Teda klaneko kidez osatua zegoen, Txadeko iparraldean. Armada Libiaren laguntza jaso zuen, armekin batez ere. Habréren aurka zegoen GUNT taldearen sektorerik handiena ziren.
FAPeko tropak Libiaren aurka jarri ziren 1986ko bukaeran eta, horregatik, euretariko asko Txadeko Indar Armatu Nazionalaren parte bilakatu ziren (FANT). 1987an Libia Txadetik kanporatzeko batailan parte hartu zuten.

## Kanpo estekak

* Datuak: Q3751369
# Herriaren Biltzar Nagusia (Yemen)

Herriaren Biltzar Nagusia (arabieraz: المؤتمر الشعبي العام‎, GPC; transliterazioa: Al-Mo'tamar Ash-Sha'abiy Al-'Aam) Yemengo alderdi politikoa da.

## Historia

1982an sortu zuen orduan Yemengo Arabiar Errepublikako presidentea zen Ali Abdullah Salehek. 1990etik aurrera, Yemen bateratuan boterea egon da..
2012an Ali Abdullah Saleh boterea utzi zuen eta Abd Rabo Mansur Hadi aukeratu zuten presidente batasun nazionaleko gobernu bat eratzeko. Hala ere, Ali Abdullah Saleh alderdiaren buruzagitzan dago oraindik.

## Ideologia

Alderdi laiko eta nazionalista da. AEBak eta Saudi Arabiak babesten dute.

## Erreferentziak

* 1 2 3 «Zein da zein» Berria 2015/01/25.

## Kanpo estekak

* Datuak: Q1460677
# Herriaren antzokia (Oslo)

Herriaren antzokia, norvegieraz: Folketeatret, Norvegiako Oslo hiriburuaren dagoen erabilera anitzeko antzoki bat da. Eraikina antzokia baina lehenagokoa da, zinema eta opera areto gisa ere erabilia izan da.
1935ean inauguratu zen eta Berlingo Volksbühne antzokian oinarritua dago, ordurarte bazegoen eraikin hau Christian Morgenstierne eta Arne Eide arkitektoak moldaketak eginez.

## Kanpo estekak

* Webgune ofiziala (Norvegieraz [bokmål])
* Datuak: Q5464537
* Multimedia: Folketeatret (Oslo) / Q5464537
# Herriaren etsai

Herriaren etsaia Frantziako Iraultzan Izu Garaian ezarri berri zen erregimen politikoaren etsai edo aurkariak izendatzeko erabiltzen hasi zen izendapena da.
Izendapen honen jatorria erromatar zuzenbideko hostis publacae (literalki "etsai publikoa") kontzeptuan datza, legedian bortizkeriz sustsiketa burutzen zuen edonor zigortzeko zegoen akusazioa zen, honen bidez akusatua errepublikaren aurka armak eskuetan zituela borrokatzen zen soldadu etsaiarekin parekatzen zen. Frantziako Iraultza eta Stalinen Purga Handian ere asmo berdinarekin erabilia izan zen.
"Herriaren etsaien" aurkako borroka areagotzearen ezinbesteko beharra Stalinek komunismoaren eraikitze prozesuko klase-borrokaren tesiaren oinarrietako bat izan zen. Errusiako SESFko Kode Kriminaleko 58. artikuluaren arabera, "etsai" klaseak honakoak omen ziren: kontrairaultzaileak, "dibertsionistak", espioiak, saboteatzaileak, mediku hiltzaileak, etab., SESBko gainontzeko errepubliketan ere antzeko kodeak zeudelarik.

## Kanpo estekak

* Datuak: Q741775
# Herriarengatik

Herriarengatik Espainiako Alderdien Legea onartu ondoren Donamarian sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 12 izan ziren boto nuluak, emandako botoen %4,58.

## Ikus, gainera

* Espainiako Alderdien Legea

## Kanpo estekak

* Datuak: Q12259088
# Herriaren Ikasketa Jauregi Handia

Herriaren Ikasketa Jauregi Handia (Hangul: 인민대학습당; Hanja: 人民大學習堂; RR: Inmin Daehak Seupdang; MR: Inmin Taehak Sǔpdang) Ipar Koreako liburutegi nagusia da, Piongiang hiriburuan kokatua. Eraikina Kim Il-sung plazan dago, Taedong ibaiaren ertzean.
Eraikina 1982ko apirilean eraiki zen korear arkitektura tradizionalaren estiloan Kim Il-sung buruzagiaren 70. urtebetetzea ospatzeko. Eraikitze-lanek 21 hilabete iraun zuten.
Eraikinak 100.000 m²ko azalera du solairu guztien artean eta 600 gela. Halaber, 30 milioi bat liburutarako tokia du. Jutxe ikasketen zentro nazionala da.

## Kanpo estekak

* (Koreeraz) Herriaren Ikasketa Jauregi Handiaren webgune ofiziala
* Datuak: Q700621
* Multimedia: Grand People's Study House / Q700621
# Herriarentzat

Herriarentzat Espainiako Alderdien Legea onartu ondoren Ondarroan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 2.422 izan ziren boto nuluak, emandako botoen %41,53.

## Ikus, gainera

* Espainiako Alderdien Legea

## Kanpo estekak

* Datuak: Q12259090
# Hiram udalerria, Portage konderria (Ohio)

Hiram udalerria Ameriketako Estatu Batuetako Ohio estatuko udalerri bat da, Portage konderrian. Azken zentsuaren arabera 2.396 biztanle zituen, 23.2 milia karratu (60 km$^2$) eremuan.

## Ekonomia

2020ko zentsuaren arabera, Hiram udalerriak 847 etxebizitza zeuden. Per capita diru-sarrerak 41.359 estatubatuar dolar ziren.

## Kanpo estekak

* Datuak: Q7997261
* Multimedia: Hiram Township, Portage County, Ohio / Q7997261
# Hiri-altzari

Hiri-altzariak hiriaren barruko espazio publikoetan zerbitzuren bat betetzeko jartzen diren objektu osagarriak dira, adibidez, kioskoak, eserlekuak, telefono-kabinak, postontziak edo paperontziak. Oro har, udalek instalatzen dituzte auzotarrek erabiltzeko, edo erakunde pribatu bati esleitzen dizkiote, bide publikoan publizitatea ustiatuz etekinak lor ditzan. Hiri-altzarien diseinuan kontuan hartu diren aldagai garrantzitsuenak dira kalearen segurtasunari, irisgarritasunari eta bandalismoari nola eragiten dien.
Hiri-elementuek hiria identifikatzen dute, eta horien bidez hiriak ezagutu eta ezagutu ditzakegu. Hiriaren nortasunaren DNAren osagai gisa definitzen dira. Gizarteak eskatzen dituen espazio, kolore eta erabilerei erantzungo dien eta horietara egokituko den hiri-altzariak diseinatzea oso lan inportantea da. Horretarako, funtsezkoa da ingurunea ulertzea eta haren portaeraren irakurketa zehatza egitea kokatuko den esparruaren barruan, are gehiago hiri monumentala edo historikoa bada eta berezitasun espezifikoak baditu.

## Erreferentziak

* ↑ Elhuyar Hiztegia
* ↑ Euskalterm: [Hiztegi terminologikoa] [2008]
* ↑ (Gaztelaniaz) «Bellas Artes considera que el mobiliario urbano municipal afea el centro histórico» El País 1984/04/08 ISSN 1134-6582..

## Kanpo estekak

* Datuak: Q13397636
* Multimedia: Street furniture / Q13397636